ประจำเดือนมาไม่ปกกติค่ะก่อนหน้านั้นมีตกขายแบบเขียวๆขุ่นๆค่ะ
สวัสดีค่ะ ประจำเดือนที่ปกตินั้น จะมีระยะห่างระหว่างรอบเดือนตั้งแต่21-35วัน (หรืออาจนานกว่า45วันได้) โดยในแต่ละรอบเดือนไม่จำเป็นต้องเท่ากันส่วนระยะเวลาของการมีประจำเดือนคือ2-7วัน โดยที่ในแต่ละรอบก็ไม่จำเป็นต้องเท่ากันเช่นกัน สำหรับปริมาณประจำเดือนที่ออกในแต่ละรอบ จะมีปริมาณประมาณ20-80มิลลิลิตรสำหรับประจำเดือนที่ผิดปกติ คือ มีระยะห่างของประจำเดือนมากกว่า45วันหรือน้อยกว่า21วัน ประจำเดือนในแต่ละรอบมานานกว่า7วัน ประจำเดือนมามีปริมาณมาก ต้องเปลี่ยนผ้าอนามัยบ่อยครั้ง มีเลือดออกกะปริดกะปรอยระหว่างรอบเดือน มีอาการปวดท้องประจำเดือนรุนแรง เป็นต้นดังนั้น หากมีประจำเดือนมาผิดปกติในลักษณะดังกล่าว ก็ควรไปพบแพทย์เพื่อหาสาเหตุค่ะสำหรับตกขาวสีเขียวขุ่น หากมีปริมาณมากผิดปกติ หรือมีกลิ่นเหม็นรุนแรง หรือมีแสบหรือคันช่องคลอดร่วมด้วย ก็อาจเกิดจากมีการติดเชื้อในช่องคลอด หรือมีมดลูกอักเสบ ซึ่งก็เป็นสาเหตุที่ทำให้มีประจำเดือนผิดปกติได้ ดังนั้น หากมีตกขาวผิดปกติในลักษณะดังกล่าว ก็ควรไปพบแพทย์เพื่อหาสาเหตุค่ะ